da en da nl ca da da de es da da da da da da da da da da da da da da nb da da en fr da pt en en da en fr en da da en da ko ru en da sl sl en en hu it en da nb da de nb da da da da da da da da da da da da nl da en da da es nl da
Talent: Studerende åbner fire internationale markeder og ligger nummer et på Google | Lead Supply
24.2.2019 09:01:00 CET | Lead Supply
Studerende fra te Digital Academy Internship har åbnet fire nye markeder på få måneder for Lead Supply og BoligPortal. En af de tilhørende websider ligger nummer et på Google, og flere af de studerende er straks blevet ansat.
Studerende fra te Digital Academy Internship har på få måneder indtaget førstepladsen på Google i Kroatien med deres ny hjemmeside for den virksomheden Lead Supply. Her ses en del af det nyeste hold af studerende på akademiet. Den fjerde februar starter de sidste talenter på akademiet. De bliver fløjet ind fra Frankrig, Tyskland, Finland og Holland.
Der er vægt bag ordene, når det privatbaserede Digital Academy siger, de vil styrke deres praktikanters praktiske evner indenfor digital markedsføring og innovation gennem grundig oplæring og en høj grad af frihed til at teste nye ideer. Digital Academys første hold studerende har for nylig afsluttet deres fire måneder lange praktikperiode, og her stod tre af de studerende på få måneder for at åbne og opdyrke nye online markeder i Rumænien, Tjekkiet, Kroatien og Tyskland.
– Det må være årtiets praktikantpræstation. Det er langt ud over, hvad vi vil forvente af selv erfarne medarbejdere og eksemplificerer, hvad man kan opnå ved at investere ressourcer i og tildele en høj grad af ansvar til selv helt unge ansatte – så længe de er sultne, bliver oplært i de rette digitale færdigheder og løbende bliver coachet, lyder det fra Troels Majlund Kirkegaard, der har ansvaret for praktikprogrammet ved Digital Academy.
Bag te Digital Academy Internship står de digitale vækstvirksomheder North Media Online, BoligPortal, og Lead Supply Med Erhvervsakademi Aarhus og Aarhus Universitet som sparringspartnere henvender virksomhederne sig til studerende på videregående uddannelser. De studerende kan ansøge om fire måneders praktikforløb, hvor det altoverskyggende formål er at styrke deres digitale færdigheder indenfor marketing, dataanalyse og softwareudvikling.
For en af de studerende, kroatiske Fani Bosak, lykkedes det på tre måneder at ranke den kroatiske webside, hun var ansvarlig for, som nummer et på Google i Kroatien på sidens allervigtigste søgeord. Websiden er en kroatisk pendant til danske Matchbanker, og Fani Bosak lavede og opdyrkede den for virksomheden Lead Supply.
– Det er ret vildt. Det tager normalt erfarne medarbejdere flere år at komme i top tre på centrale søgeord, som der er stor konkurrence om, så at Fani har gjort det på tre måneder er meget stærkt gået, siger Troels Majlund Kirkegaard.
– Jeg vil opfordre andre praktiksteder til at se i retning af, hvordan de griber tingene an på te Digital Academy Internship. Det var en stor motivation for mig at se mit online marked vokse og blive stærkere dag for dag, og jeg har lært praktiske færdigheder, der er i høj kurs i dag, siger Fani Bosak, som studerer til multimediedesigner på Erhvervsakademi Aarhus.
Tre studerende er blevet ansat
Efter de stærke præstationer er 3 af de 12 studerende blevet ansat ved virksomhederne bag Digital Academy, og resten har fået digitale kompetencer med, der gør dem meget attraktive på jobmarkedet, når de snart skal søge job.
– Vi har lært meget af første hold praktikanter. Nu vil vi forfine vores proces og højne niveauet endnu mere til næste rul af praktikanter. Her har vi også udvidet vores indtag til at inkludere internationale studerende, der er fløjet ind fra andre europæiske lande, siger Henrik Løvig, CEO i North Media Online og leder af te Digital Academy Internship.
Næste hold af studerende starter på to datoer. Den 7. januar og den 4. februar. Holdet består af 15 studerende. Ni går på videregående uddannelser i Danmark og resten på videregående uddannelser i Frankrig, Tyskland, Finland og Holland.
BoligPortalDigital Academy Internshipdigital markedsføringErhvervsakademi AarhusFani BosakGoogleHenrik LøviginnovationLead SupplyMatchbankermultimediedesignerNorth Media OnlinepraktikantpraktikperiodestuderendeTroels Majlund KirkegaardAarhus Universitet
CEO, North Media Online
(+45) 61 79 94 31
New Market Specialist, Lead Supply
Ansvarlig for Te Digital Academy Internship Program
(+45) 60 14 39 96
Studerende fra te Digital Academy Internship har på få måneder indtaget førstepladsen på Google i Kroatien med deres ny hjemmeside for den virksomheden Lead Supply. Her ses en del af det nyeste hold af studerende på akademiet. Den fjerde februar starter de sidste talenter på akademiet. De bliver fløjet ind fra Frankrig, Tyskland, Finland og Holland.
Link til foto 1 i høj opløsning
Information om Lead Supply
+45 29 70 45 70https://leadsupply.dk/
Te Digital Academy Internship er et samarbejde mellem aarhusianske virksomheder og uddannelsesinstitutioner, der skal sikre et mere digitalt kompetent felt af nyuddannede. Digital Academy tilbyder et unikt forum, hvor praktik, opgaveskrivning og specifikke undervisningsforløb sker i partnerskab med succesfulde, digitale virksomheder. www.digitalacademy.dk
Følg pressemeddelelser fra Lead Supply
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Lead Supply
Iværksætteri: Sjællandske kommuner dominerer foran resten af landet8.1.2020 08:11:00 CET | Pressemeddelelse
Sjælland sidder tungt på top-25 over kommuner, der skaber flest nye virksomheder i forhold til antallet af borgere i kommunen. Jysk iværksætterkomet efterlyser internationale talenter til hele landet.
Stort dyk i internationale ansøgere efter politisk indblanding7.10.2019 06:13:00 CEST | Pressemeddelelse
Det er ikke engang et år siden, de danske universiteter fik besked på at reducere antallet af internationale studerende, og allerede nu melder danske virksomheder om et stort dyk i antallet af internationale ansøgere.
Virksomheder åbner digitalt akademi: Vil sikre international arbejdskraft20.8.2018 13:11:09 CEST | Pressemeddelelse
Mandag den 13. august startede første praktikanthold på Digital Academy. Målet er blandt andet at sikre international og digital arbejdskraft til danske virksomheder. Google, AU Incubator og to uddannelsesinstitutioner er med.
Sommertendens: Midt- og vestjyderne har landets største stigning i shoppinglån12.7.2018 05:50:00 CEST | Pressemeddelelse
Sommeren sætter gang i butiksøkonomien i det midt- og vestjyske. Ny analyse fra sammenligningsportalen Fair-laan.dk viser, at midt- og vestjydernes shoppinglån er steget mere end i resten af landet. Lån til renovering af huset, stiger også markant.
Sommertendens: Sydjyderne shopper og renoverer huset i stedet for at rejse11.7.2018 12:45:47 CEST | Pressemeddelelse
Det gode sommervejr sætter gang i økonomien i det sydjyske. Ny analyse fra sammenligningsportalen Fair-laan.dk viser, at sydjyderne låner markant mere til shopping og renovering af huset og lader kufferterne stå på loftet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022